02/03/2011 | Administración LocalMunicipal
Vimianzo
Aprobación definitiva do estudo de detalle para o sinalamento de aliñacións e rasantes e ordenación de volumes nas fincas “Daquela Banda” e “Prado do Muíño”

O Pleno do Concello, na sesión ordinaria do 27 de novembro de 2010, adoptou o seguinte acordo: “(.) Primeiro.- Aprobar definitivamente o estudo de detalle para o sinalamento de aliñacións e rasantes e ordenación de volumes de fincas “Daquela Banda” e “Prado de Muíño” no lugar da Piroga, quedando extinguida a suspensión de licenzas. Segundo.- Publicar o acordo de aprobación definitiva no Diario Oficial de Galicia e no Boletín Oficial da Provincia da Coruña. Terceiro.- Notificar o presente acordo ós propietarios e demáis interesados directamente afectados polo estudo de detalle. Cuarto.- Comunicar á Consellería de Medio Ambiente, Urbanismo e Ordenación do Territorio a aprobación do estudo de detalle referido, á vez que se lle da traslado dunha copia autenticada de dous exemplares do mesmo con todos os planos e documentos que o integran. Quinto.- Facultar ó Sr. Alcalde-Presidente para subscribir e asinar toda clase de documentos e en xeral para todo o relacionado con este asunto. ’’ Contra este acordo plenario que, pon fin á vía administrativa, poderá interpoñerse con carácter potestativo recurso de reposición no prazo dun mes dende o día seguinte ó da publicación deste anuncio, diante do mesmo órgano que o dictou. Tamén se poderá recurrir directamente á vía xurisdiccional contencioso-administrativo, diante do Xulgado Provincial do Contencioso Administrativo durante o prazo de dous meses a partir do día seguinte ó da data de publicación deste anuncio, advertindo que tamén se poderá utilizar calquera outro recurso ou alegación que estime conveniente. De acordo con sinalado no artigo 92 da Lei 9/02, de ordenación urbanística e protección do medio rural de Galicia, publícase o texto dos documentos que o integran así como o índice de planos do estudo de detalle definitivamente aprobado: O presente Documento Urbanístico realízase por encargo de Don Diego Salvador Hugo Jorge Humaran Bonache, D. N. I. número XXXXXXXXX, actuando en representación dos HERDEIROS DE DON ANTONIO MARTÍNEZ PREGO, con enderezo a efectos de notificacións en rúa General Sanjurjo nº 39-3ºIzda, C. P. 15006. A Coruña. O traballo está realizado polo Arquitecto MANUEL TORRES LUACES, inscrito no COAG, con número de Colexiado 3.173. O presente Estudo de Detalle redátase como instrumento de desenvolvemento do plan xeral vixente no municipio de Vimianzo (Normas Subsidiarias de Planeamento), nunha zona clasificada como solo urbano. Ten por finalidade o sinalamento de aliñacións e rasantes e a ordenación de volumes resultantes na parte das fincas “Daquela Banda” e “Prado do Muiño” en Baio de Bamiro que está clasificada como Solo Urbano, afectado pola ordenanza URLI 2, Solo Urbano residencial en liña, segundo as normas de planeamento do municipio de Vimianzo, e é a propiedade privada a que asume a iniciativa de desenvolvemento deste documento. Como consecuencia das determinacións establecidas nas Normas Subsidiarias de Vimianzo e dos reaxustes necesarios da delimitación e ordenación, xustifícase a necesidade deste documento, coa finalidade de concretar os aspectos contemplados nel, previo ao desenvolvemento edificatorio. A necesidade do Estudo de Detalle como instrumento para conseguir os obxectivos fixados no planeamento, deriva da propia normativa urbanística, ao ser estes documentos os que teñen atribuídas as funcións de completar e reaxustar as aliñacións e rasantes, ademais dos volumes edificables no Solo Urbano, tal e como se indica no artigo 73.1 da LOUGA. A finalidade e alcance dos Estudos de Detalle veñen definidos no Art.73 da Lei 9/2002 de 30 de Decembro, de Ordenación Urbanística e Protección do Medio Rural de Galicia (en diante LOUG). Tal precepto establece: 1. En desenvolvemento dos plans xerais, plans parciais e especiais, poderán redatarse Estudos de Detalle para mazás ou unidades urbanas equivalentes completas cos seguintes obxectivos: a) Completar ou reaxustar as aliñacións e as rasantes. b) Ordenar os volumes edificables. c) Concretar as condicións estéticas e de composición das edificacións complementarias do planeamento.2. Os Estudos de Detalle en ningún caso poderán: a) Alterar o destino urbanístico do solo. b) Incrementar o aproveitamento urbanístico. c) Reducir ou modificar as superficies destinadas a viales, espazos libres ou dotacións públicas. d) Prever a apertura de vías de uso público que non estean previamente recollidas no plan que desenvolvan ou complementen. e) Aumentar a ocupación do solo, as alturas máximas edificables ou a intensidade de uso. f) Parcelar o solo. g) Descoñecer ou infrinxir as demais limitacións que lles impoña o correspondente plan. h) Establecer novos usos e ordenanzas. Os obxectivos dos Estudos de Detalle foron lixeiramente ampliados en relación ao texto do Art.65 do Regulamento de Planeamento, ao referirse agora tamén á posibilidade de concretar as condicións estéticas ou de composición da edificación. Aínda que da letra do citado Art.73 da LOUG poida deducirse o carácter meramente enunciativo dos obxectivos, o certo é que segue en vigor o sentido exclusivo ou de lista pechada que figura no Regulamento de Planeamento, segundo resulta de nutrida xurisprudencia que non procede citar agora. Tamén resulta vixente o Art.66 do propio Regulamento, en canto define os documentos que han de conter estas figuras de planeamento, a cuxo contido se axusta o presente Estudo. Igual vixencia cabe predicar tamén de prohibicións xenéricas que continúan no Regulamento, como a do Art.65.4, segundo a cal en ningún caso poderá causar prexuízo nin alterar as condicións de ordenación dos predios lindeiros, a cuxo precepto tamén se axusta o Estudo. O presente documento axústase en todos os aspectos ao marco legal establecido. Considerando pormenorizadamente as prohibicións que se conteñen no Art.73, pode sosterse a viabilidade deste Documento, despois de que tales prohibicións refírense a: a) Non alterar o destino urbanístico do solo O Estudo non produce alteracións deste tipo, ao manter as determinacións urbanísticas que establecen as Normas Subsidiarias. b) Incrementar o aproveitamento urbanístico No presente caso non se incrementa. A ordenación volumétrica establecida no Estudo de Detalle é inferior á máxima autorizada polas Normas Subsidiarias. c) Reducir ou modificar as superficies destinadas a viales, espazos libres ou dotacións públicas Esta prohibición refírese a situacións nas que a ordenación urbanística resulta substancialmente modificada, non sendo este o caso. d) Prever a apertura de vías de uso público que non estean previamente recollidas nas Normas Subsidiarias Non se prevé a apertura de ningunha outra vía a maiores das recollidas no instrumento de planeamento. e) Aumentar a ocupación do solo, as alturas máximas edificables ou a intensidade de uso A reordenación volumétrica do Estudo de Detalle realízase de acordo coas especificacións das vixentes Normas Subsidiarias. Tanto a ocupación do solo como as alturas máximas edificables, perfílanse de acordo cos parámetros determinados nas mesmas na correspondente ordenanza de Solo Urbano URLI 2. f) Parcelar o solo Non hai ningunha actuación neste sentido. g) Descoñecer ou infrinxir as demais limitacións que lles impoña o correspondente Planeamento. Non se detecta ningunha infracción deste tipo. h) Establecer novos usos ou ordenanzas Non hai ningunha innovación neste sentido.  ÁMBITO: URLI 2. Baio de Bamiro  USO E TIPOLOXÍA: Vivenda plurifamiliar entre medianeiras, lineal ou en mazá incompleta, delimitada nunha ou varias partes pola liña límite da zona, sen vial.  PARCELA MÍNIMA: 100,00 m 2  FRONTE MÍNIMA: A fronte da parcela catastral. Sempre maior de 6.00 m en caso de parcelacións.  OCUPACIÓN MÁXIMA: 100%  ALTURA: Máxima de 13,10 m, equivalente a 4 plantas (B+3), con posibilidade de baixo cuberta.  ALIÑACIÓNS, RETRANQUEOS E VOOS: A aliñación oficial queda establecida no Plano de Aliñacións e Rasantes do Núcleo Urbano de Baio, das Normas Subsidiarias, indicando un retranqueo de 15 metros a considerar desde o eixo do viario A Coruña- Fisterra (C-552). A formulación do presente Estudo de Detalle vén lexitimada pola LOUGA como a figura de plan máis adecuada para a consecución dos fins previstos, e ao amparo dos obxectivos fixados neste documento. Cúmprese coas premisas urbanísticas indicadas nel, considerando que se justifican todos os aspectos que levan á reordenación dos volumes edificables, así como o reaxuste das rasantes. Xustifícase, asimesmo o reaxuste da delimitación do Ámbito do Solo Urbano afectado pola ordenanza URLI 2, ao supor unha modificación de superficie do polígono de actuación inferior ao 20% do total, sen alterar en ningún caso a ordenación urbanística establecida polo Planeamento Xeral, segundo está estipulado no art.123.4 da LOUGA. O Estudo de Detalle mantén a aliñación exterior oficial definida para a Ordenanza zonal URLI 2, cun retranqueo de 15,00 m desde o eixo do viario A Coruña-Fisterra, e establece unha aliñación interior (límite de edificación), fixándoa segundo o criterio de fondo máximo edificable establecido na citada ordenanza. En tal sentido, determínase a configuración do volume edificatorio cun fondo edificable de 18,00 m, tal e como se observa na documentación gráfica adxunta. O límite oeste da parcela neta coincide co límite zonal. Defínese a parcela neta xerada a partir da observancia da distancia de protección de 5.00 m obrigada a partir da ribeira do río Grande e un retranqueo a maiores de 16,00 m a fin de permitir unha mellor comunicación entre o vial A Coruña-Fisterra e o limítrofe Sector de Solo apto para urbanizar neta, cunha profundidade máxima de 21,00 m. Mantéñense as rasantes de viarias indicadas no Plano de Aliñacións e Rasantes do núcleo de Baio das NNSS e determínase unha cota única para as plataformas de referencia das plantas baixas. Desta maneira a planta baixa do volume edificatorio queda sempre por enriba das cotas do vial. Con iso, este Estudo de Detalle, desestima outras alternativas posibles como o escalonamento da edificación, que darían resultados complicados funcional e economicamente e dáse carácter de unidade ao conxunto, coa uniformidade de cornisas da edificación. Esta plataforma resultante sitúase na cota +176,25. Con estas cotas tamén se permite en toda a parcela resolver a accesibilidade á mesma desde o vial perimetral. En canto ás ocupacións definidas, delimítase a envolvente máxima para o volume edificatorio resultante sobre rasante de 18,00 m de profundidade. As plantas baixo rasante, que terán o seu acceso desde o vial A Coruña-Fisterra, poderán ocuparse na totalidade da parcela edificable. A documentación do Estudo de Detalle contempla para a reordenación volumétrica, unha seccion pormenorizada do volume edificatorio, en base ao criterio de composición establecido a partir da configuración das plataformas das plantas baixas. Da sección tipo, dedúcese o seguinte:  En relación coa altura determinada (B+3+BCub), en ningún caso supérase a máxima asignada polo Plan, é dicir, 13,10 m a partir da cota fixada para a plataforma de referencia de planta baixa. Respecto das condicións da edificación, cabe destacar que como resultado da composición volumétrica da ordenación, adóptase para o aproveitamento baixo cuberta a configuración dunha cuberta a dúas augas sen pasar a altura máxima permitida no Plan Xeral de 4,00 metros, permitindo con iso a adaptación da edificación ás novas necesidades de localización de instalacións encamiñadas á sustentabilidade do medio ambiente, o aforro enerxético e o cumprimento das normativas vixentes nestas materias. ORDENANZA-CHAN URBANO DE EDIFICACIÓN PLURIFAMILIAR EN LIÑA (URLI).  ÁMBITO: URLI 2. Baio de Bamiro  USO E TIPOLOXÍA: Vivenda plurifamiliar entre medianeiras, lineal ou en mazá incompleta, delimitada nunha ou varias partes pola liña límite da zona, sen viaria.  PARCELA MÍNIMA: 100,00 m 2 A parcela neta definida ten unha superficie de 4.836.84 m 2.  FRONTE MÍNIMA: A fronte de parcela da parcela catastral. Sempre maior de 6.00m en caso de parcelacións. A fronte da parcela neta é de 220,80 m.  OCUPACIÓN MÁXIMA: 100%  ALTURA: Máxima de 13,10 m, equivalente a 4 plantas (B+3), con posibilidade de baixo cuberta. Urbano de Baio, das Normas Subsidiarias, indicando un retranqueo de 15 metros a considerar desde o eixo do viario A Coruña- Fisterra (C-552). Na documentación gráfica adxunta, correspondente as seccións, obsérvase o cumprimento da altura máxima para o volume previsto, que se medirá desde a plataforma de referencia de planta baixa. Xustifícase que o Estudo de Detalle cumpre cos parámetros urbanísticos máximos definidos nas NNSS. A ordenación de volumes proposta cumplimenta as condicións esixidas na Lei 8/1997, de 20 de Agosto, de accesibilidade e supresión de barreiras na Comunidade Autónoma de Galicia, e no Decreto 35/2000, de 28 de Xaneiro, polo que se aproba o Regulamento de desenvolvemento e execución desta Lei. Os proxectos técnicos que se realicen terán que prever as solucións máis acordes, a efectos de cumprir coas determinacións esixidas para permitir a accesibilidade de calquera usuario. Na documentación gráfica adxunta xustifícanse as condicións de accesibilidade no percorrido perimetral do volume previsto. O Estudo de Detalle como instrumento de plan, adecuarase ás “Normas de Hábitat Galego”, aprobadas por Decreto 262/2007, de 20 de Decembro (Art.3.1). Plano 01 de situación S/N. N. S. S. Plano 02 de emprazamento segundo planeamento vixente Plano 03 de aliñacións e rasantes segundo NNSS Plano 04 de levantamento topográfico Plano 05 de delimitación solo urbano URLI 2 Plano 06 de definición xeométrica, aliñacións e rasantes Plano 07 de ocupación baixo rasante Plano 08 de ocupación sobre rasante Plano 09 de alzaos e seccións Plano 10 de accesibilidade Vimianzo, 22 de febreiro de 2011 O alcalde, Alejandro Rodríguez Lema